**Noteikumu projekta**

**„Muitas noliktavu darbības noteikumi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta sēdes 2011.gada 12.jūlija protokola Nr.43, 30§ nosaka, ka atbildīgajām ministrijām ir jāizstrādā normatīvo aktu projektus, svītrojot Uzņēmumu reģistra izsniegtas tiesību subjekta reģistrācijas apliecības uzrādīšanas un tās kopijas iesniegšanas prasību. 2. Pašu iniciatīva. Ir pārskatītas prasības un iesniedzamo dokumentu apjoms atļaujas muitas noliktavas turēšanas saņemšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd kārtību, kādā izsniedz, groza, anulē muitas noliktavas turēšanas atļaujas, kā arī citus nosacījumus muitas noliktavu darbībai nosaka Ministru kabineta 2006.gada 3.janvāra noteikumi Nr.16 „Muitas noliktavu darbības noteikumi”. Projekts paredz vairākus grozījumus pēc būtības un arī redakcionālus precizējumus un tā kā veicamo grozījumu apjoms sastāda vairāk kā 50% no teksta, saskaņā ar juridiskās tehnikas prasībām ir izstrādāts jauns Ministru kabineta noteikumu projekts.   Līdz ar projekta pieņemšanu spēku zaudēs Ministru kabineta 2006.gada 3.janvāra noteikumi Nr.16 "Muitas noliktavu darbības noteikumi" (Latvijas Vēstnesis, 2006, 4.nr.) (turpmāk – MK noteikumi Nr.16).   1. MK noteikumi Nr.16 ir izdoti pamatojoties uz Muitas likuma 4.panta trešo daļu, kas paredz, ka Ministru kabinets nosaka muitošanas un muitas kontroles kārtību. Projekta izdošanas pamatojums ir papildināts ar atsauci uz Muitas likuma 4.panta piekto prim daļu, kas nosaka, ka Ministru kabinets nosaka kārtību, kādā izsniedz, atsaka izsniegt, groza, aptur un anulē atļauju muitošanas darbību veikšanai. Noteikumu projekts paredz arī regulējumu preču uzskaitei muitas noliktavā un saistību izpildei pēc atļaujas anulēšanas. Saskaņā ar Padomes Regulas (EEK) Nr.[2913/92](http://pro.nais.lv/naiser/esdoc.cfm?esid=31992R2913) par Kopienas Muitas kodeksa izveidi (turpmāk – Regula Nr. 29313/92) 37.pantu preces, kas ievestas Kopienas muitas teritorijā atrodas muitas uzraudzībā un var tikt pakļautas muitas kontrolei. Ārpuskopienas preces paliek muitas uzraudzībā līdz mainās to statuss, tās tiek ievestas brīvajā zonā vai izvestas no Eiropas Savienības vai iznīcinātas. Tas nozīmē, ka darbības, kas tiek veiktas muitas noliktavā (preču uzskaite) un pēc atļaujas anulēšanas arī ir uzskatāmas par preču muitošanas un kontroles darbībām. 2. MK noteikumu Nr.16 4. punkts nosaka, ka muitas noliktavas īpašuma vai nomas tiesībām jābūt reģistrētām zemesgrāmatā. Šobrīd rodas situācijas, ka komersantam ar telpas vai teritorijas īpašnieku ir noslēgti nomas līgumi, kas, saskaņā ar līgumos ietvertajiem nosacījumiem, jāpārslēdz katru gadu, līdz ar to katru gadu nomas tiesības jāpārreģistrē zemesgrāmatā, kas komersantiem sagādā papildus administratīvo slogu un izdevumus. Projekts vairs neparedz pienākumu personai, lai tā saņemtu atļauju, tiesības uz attiecīgo īpašumu reģistrēt zemesgrāmatā, līdz ar to personas varēs izvēlēties, vai nomas līgumu nostiprināt vai nenostiprināt zemesgrāmatā. 3. Šobrīd ne MK noteikumi Nr.16, ne kādi citi normatīvie akti nenosaka veidu kā komersants var pieteikties uz Komisijas 1993.gada 2.jūlija Regulas (EEK) Nr.[2454/93](http://pro.nais.lv/naiser/esdoc.cfm?esid=31993R2454), ar ko nosaka īstenošanas noteikumus Padomes Regulai (EEK) Nr.[2913/92](http://pro.nais.lv/naiser/esdoc.cfm?esid=31992R2913) par Kopienas Muitas kodeksa izveidi (turpmāk – Regula Nr. 2454/93) 1.panta 13.punkta trešajā ievilkumā noteikto vienoto atļauju muitas noliktavas darbībai, tas nozīmē muitas noliktavas turēšanas atļauju citā Eiropas Savienības dalībvalstī. Projekta 3. punkts nosaka, ka, lai pieteiktos uz vienoto atļauju, ir jāizpilda tie paši nosacījumi, kas noteikti, lai saņemtu noliktavas turēšanas atļauju Latvijā. Savukārt, ja citas dalībvalsts muitas iestādei būs nepieciešama papildus informācija, tad šo informāciju persona iesniegs Valsts ieņēmumu dienestam pēc tā pieprasījuma (projekta 15. punkts). 4. Projekta 5. un 6.punkts tāpat kā MK noteikumu Nr.16 9.un 10.punkts paredz, ka muitas noliktavu var izmantot arī kā preču pagaidu uzglabāšanas vietu vai kā pārtikas krājumu noliktavu. 5. Projekta 7.punktā ir noteikts, ka par muitas noliktavu atļauts izmantot bunkurētājkuģi, kā arī 13.punktā ir noteikts, kādus dokumentus šajā gadījumā ir jāpievieno pieteikumam atļaujas saņemšanai. Bunkurētājkuģis kā muitas noliktava tiek izmantots, lai uz tā glabātu degvielu, ko vēlāk piegādā kuģiem.   7) Projekta 8.punktā ir noteikts, ka persona pieteikumu un dokumentus atļaujas saņemšanai Valsts ieņēmumu dienestā iesniedz papīra formā vai elektroniska dokumenta veidā, vai izmantojot Valsts ieņēmumu dienesta elektroniskās deklarēšanas sistēmu.  8) Projekta 9.punkts paredz, ka muitas noliktavas atļaujas turētājam (turpmāk – atļaujas turētājs) ir pienākums nodrošināt preču uzglabāšanu muitas noliktavā atbilstoši normatīvo aktu prasībām, kas noteiktas attiecīgajām precēm, piemēram, vieta, kuru paredzēts izmantot par muitas noliktavu, kurā paredzēts glabāt Pārtikas un veterinārā dienesta kontrolei pakļautās preces, ir jābūt atzītai vai reģistrētai Pārtikas un veterinārā dienesta uzraudzības objektu reģistrā.  9) Projekta 10.punkts nosaka, ka Valsts ieņēmumu dienests lēmumu par atļaujas izsniegšanu, grozīšanu, apturēšanu, darbības atjaunošanu un anulēšanu paziņo likumā “Par nodokļiem un nodevām” noteiktajā kārtībā, tas nozīmē, nosūtot paziņojumu Valsts ieņēmumu dienesta elektroniskās deklarēšanas sistēmā.  10) Projekta 11. un 12.punktā ir noteikts, ka Muitas noliktavas procedūras piemērošana, novietojot preces muitas noliktavā, ir jāuzsāk 90 dienu laikā kopš atļaujas izsniegšanas, kā arī atļaujas turētāja rīcība, ja kādu iemeslu dēļ darbības uzsākšana nenotiek. Resursu lietderīgai izmantošanai, nebūtu pieļaujama situācija, ka atļauja ir izsniegta, bet tā netiek izmantota.  11) Šobrīd MK noteikumu Nr.16 normas pietiekami neinformē personu par visām nepieciešamajām ziņām, kas būtu jāiekļauj pieteikumā par atļaujas saņemšanu, kā arī par visiem nepieciešamajiem dokumentiem, kas jāpievieno atļaujai, kas pašlaik paildzina atļaujas izsniegšanas procesu, jo muitas iestādei atkārtoti jāsazinās ar personu un nepieciešamā informācija jāpieprasa. Ar projektu tiek noteikta pieteikuma veidlapa, tā kā Regulas Nr. 2454/93 67. pielikuma „Pieteikumu un atļauju veidlapas” ievaddaļas 1.punktā ir noteikts, ka paraugu izkārtojums nav saistošs, piemēram, aiļu vietā dalībvalstis var paredzēt veidlapas ar rindām un vajadzības gadījumā ailes var palielināt. Ņemot vērā nozares asociāciju sniegto priekšlikumu izstrādāt lietotājiem ērtāku veidlapu, par paraugu ņemot Apvienotajā Karalistē izmantoto veidlapu, ir sagatavota veidlapa (projekta 1.pielikums), kurā ir iekļautas prasības sniegt visu nepieciešamo informāciju atļaujas saņemšanai.  Visas pieteikuma veidlapā minētās ziņas (projekta 13.punkts) ir nepieciešamas konkrētās atļaujas izsniegšanai, lai muitas iestāde varētu izskatīt pieteikumu iespējami īsā laikā, noskaidrotu pieteikuma iesniedzēja atbilstību atļaujas izsniegšanas nosacījumiem, izvērtētu iespēju un pamatotību attiecīgo nosacījumu iekļaušanai atļaujā. Minētās ziņas pašlaik jau tiek prasītas un personai tās ir nepieciešams norādīt savā pieteikumā atļaujas saņemšanai.  12) Projekta 14.punktā ir norādītas ziņas, kuras pieteikuma veidlapā var neuzrādīt. Pieteikuma veidlapā tās ir iekļautas, jo tās ir noteiktas Regulas Nr. 2454/93 67.pielikumā iekļautajā veidlapā. Tā kā šīs ziņas nav nepieciešamas atļaujas izsniegšanai, tad persona attiecīgās ziņas var neiesniegt.  13) Projekta 15. un 16. punktā ir noteikts kādi dokumenti ir papildus jāiesniedz, lai saņemtu atļauju. Salīdzinājumā ar pašreiz spēkā esošajiem MK noteikumiem nr. 16 ir samazināts iesniedzamo dokumentu apjoms. Nav vairs jāiesniedz personas statūtu un reģistrācijas apliecības kopija, izziņa par to, ka muitas noliktavas teritorijā ir nodrošināta diennakts apsardze, Valsts robežsardzes struktūrvienības saskaņo­jums. Projekta 17.punkts nosaka ka gadījumos, kad persona pieprasa vienoto atļauju muitas noliktavas darbībai, tas nozīmē muitas noliktavas turēšanas atļauju citā Eiropas Savienības dalībvalstī, Valsts ieņēmumu dienests nepieciešamības gadījumā pieprasa papildus ziņas.  14) Projekta 18.punktā ir noteikti kritēriji, kas personai ir jāizpilda, lai saņemtu atļauju. Atšķirībā no MK noteikumu Nr. 16 15.punktā noteiktā, ir iekļauts jauns kritērijs - persona nav pasludināta par maksātnespējīgu, 90 dienu laikā muitas noliktava netiek izmantota, uzglabājot vai ievedot muitas noliktavas pakļautas preces.  Projekta 19.punktā ir noteikts kad Valsts ieņēmumu dienests atsaka izsniegt atļauju, līdzīgi kā tas noteikts MK noteikumu Nr.16 16.punktā.  15) Projekta 20. - 22.punktā līdzīgi kā MK noteikumu Nr. 16 21. un 22.punktā ir noteikts kā var veikt grozījumus atļaujā.  16) Projekta 23. punktā ir noteikti gadījumi, kad atļauja var tikt apturēta, t.i., (1) atļaujas turētājs apzināti ir sniedzis nepilnīgas vai nepatie­sas ziņas, kurām ir bijusi nozīme, izsniedzot vai izdarot grozījumus atļaujā; (2) atļaujas turētājs Valsts ieņēmumu dienestam nav sniedzis ziņas par to, ka mainījušies nosacījumi, saskaņā ar kuriem izsniegta atļauja; (3) atļaujas turētājs nav ievērojis atļaujā, šo noteikumu II. un IV.nodaļā, regulā Nr.2913/92, vai regulā Nr.2454/93 noteiktās prasības, kas attiecas uz muitas noliktavas procedūru, noteikto kārtību. Šobrīd, saskaņā ar MK noteikumu Nr. 16. 27.punktu, iestājoties augstāk minētajiem gadījumiem (izņemot 3.), atļauja tiek anulēta.  (3) gadījums atbilst MK noteikumu Nr. 16 24.punktā noteiktajai prasībai, ka paredz atļaujas apturēšanu.  17) Projekta 25. un 26.punktā noteiktās normas attiecībā uz darbībām gadījumā, ja atļauja ir apturēta, atbilst MK noteikumu Nr. 16 25. un 26.punktā noteiktajam. Projekta 27.punkts nosaka kad tiek atjaunota atļauja.  18) Projekta 28.punktā ir noteikti gadījumi, kad atļauja tiek anulēta, un tie ir: (1) atļaujas turētājs iesniedzis rakstisku pieteikumu par atļaujas anulēšanu un noliktavā vairs neatrodas preces; (2) atļaujas turētājs nav novērsis atļaujas apturēšanas iemeslus; (3) atļaujas turētājs pēc atļaujas atjaunošanas gada laikā atkārtoti nav ievērojis atļaujā, šo noteikumu II. un IV.nodaļā, regulā Nr.2913/92, vai regulā Nr.2454/93 noteiktās prasības, kas attiecas uz muitas noliktavas procedūru, noteikto kārtību, (4) atļaujas turētājs ir pasludināts par maksātnespējīgu; (5) 90 dienu laikā kopš atļaujas izsniegšanas nav uzsākta muitas noliktavas procedūras piemērošana un novietojot preces muitas noliktavā, un nav izpildīta šo noteikumu 12.punktā minētā prasība vai (6) 90 dienu laikā muitas noliktavā neatrodas un nav ievestas muitas noliktavas procedūras pakļautas preces.  Termins atkārtota sodāmība ir skaidrots Finanšu ministrijas instrukcijā „Muitas lietu jomā izmantotā nosacījuma „smagi, nopietni vai atkārtoti muitas vai nodokļu noteikumu pārkāpumi” piemērošanas instrukcija”, kas ir publiski pieejama Finanšu ministrijas interneta mājas lapā [www.fm.gov.lv](http://www.fm.gov.lv) un Valsts ieņēmumu dienesta interneta mājas lapā [www.vid.gov.lv](http://www.vid.gov.lv).  19) Projekta 29. punktā līdzīgi kā MK noteikumu Nr.16 29.punktā ir noteikts, ka anulētās atļaujas turētājam visas saistības ar valsti attiecībā uz muitas noliktavā novietotajām ārpus Kopienas precēm jānokārto 90 dienu laikā pēc lēmuma par atļaujas anulēšanu pieņemšanas.  Projekta 29. punktā minētā rīcība ir ārkārtas gadījums, kad personai noliktavas turēšanas atļauja ir anulēta, jo tas nav novērsis apturēšanas iemeslus vai pasludināts par maksātnespējīgu. Ja finansiāli stabils komersants izpilda normatīvajos aktos muitas jomā attiecībā uz muitas noliktavas turēšanas atļaujas izmantošanu un atļaujā noteiktās prasības, tad viņu projekta 27. punktā noteiktā situācija neskars, jo parasti, ja muitas noliktava beidz savu darbību, visas preces no muitas noliktavas ir izvestas, piemērojot tām attiecīgu muitas procedūru (laišana brīvam apgrozījumam, t.i., imports, tranzīts, glabāšana muitas noliktavā (citā muitas noliktavā)) vai precēm ir piemērota atpakaļizvešana, t.i., reeksports.  Projekta izstrādes laikā nozares asociācijas ierosināja, ka saskaņā ar Regulas nr. 2913/92 89.pantā ietverto vispārējo regulējumu, kas uzliek par pienākumu tieši muitas dienestiem veikt visus nepieciešamos pasākumus, lai nokārtotu stāvokli attiecībā uz precēm, kurām procedūra nav slēgta noteiktajā kārtībā, proti, nepieprasīto preču iznīcināšanu veikt Valsts ieņēmumu dienestam.  Finanšu ministrija uzskata, ka noliktavas turētāja un preču uzglabātāja tiesībām un pienākumiem būtu jābūt atrunātiem savstarpējā sadarbības līgumā atbilstoši Civillikuma un Komerclikuma prasībām. Ja kādu iemeslu dēļ viena no pusēm, piemēram, preču uzglabātājs neievēro līguma prasības, tad noliktavas turētājam būtu jābūt atrunātām tiesībām rīkoties ar šīm precēm un pēc tam piedzīt izdevumus regresa kārtībā. Atļaujas turētāja komercdarbības neveiksmes nebūtu risināmas no valsts budžeta līdzekļiem. Ja Valsts ieņēmumu dienests organizētu nepieprasīto preču iznīcināšanu par saviem līdzekļiem, tad tas radīs papildus budžeta izdevumus. Savukārt, ja Valsts ieņēmumu dienests rēķinu par preču iznīcināšanu piestādīs anulētās atļaujas turētājam, tas radīs risku neiekasēt iznīcināšanas izdevumus, kā arī procesu padarīs vēl sarežģītāku. Projekta izstrādes rezultātā tika panākta vienošanās ar Satiksmes ministriju, kas pārstāv nozares asociāciju intereses, saglabāt šobrīd spēkā esošo kārtību (MK noteikumu Nr.16 29.punkts).  20) MK noteikumi Nr.16 tieši nenosaka, ka preču uzskaiti un identificēšanu uzskaiti veic atļaujas turētājs, tādēļ projekta 30.punkts nosaka, ka atļaujas turētājs muitas noliktavā nodrošina preču uzskaiti un identificēšanu.  Savukārt projekta 31.punkts nosaka, ka muitas noliktavā Kopienas preču un ārpus Kopienas preču uzskaiti un identificēšanu veic atsevišķi.  21) Projekta 32.punkts tāpat kā MK noteikumu Nr.16 10.punkts paredz, ka preces, kuras muitas noliktavā novietotas pagaidu uzglabāšanā, uzskaita atsevišķi no citām muitas noliktavā uzglabājamām precēm.  22) Projekta 33., 34. un 36.punkts nosaka darbības, kas jāveic atļaujas turētājam gadījumā, ja novietojot muitas noliktavā preces tiek konstatētas atšķirības starp preču pavaddokumentos norādīto un faktisko daudzumu vai arī cita veida atšķirības.  Priekšlikumu noteikt rīcību augstāk minētajos gadījumos ierosināja nozares asociācijas, ņemot vērā, ka ne MK noteikumi Nr.16, ne citi spēkā esošie normatīvie akti to skaidri nenosaka. Nozares asociācijas norādīja uz bažām, ka tā kā muitas deklarācija tiek noformēta balstoties uz preču pavaddokumentos norādītajām ziņām, tad gadījumos, kad faktiskais preču daudzums vai saturs atšķiras no deklarētā, komersants var tikt sodīts. Projektā ir noteikts, ka atļaujas turētājs, tajā pat dienā, par konstatētajām atšķirībām elektroniski (brīvā formā, izmantojot e-pastu, e-pasta adreses ir pieejamas Valsts ieņēmumu dienesta mājas lapā [www.vid.gov.lv](http://www.vid.gov.lv) sadaļā “Muita”) informē Valsts ieņēmumu dienestu un 10 dienu laikā iesniedz dokumentāri apstiprinātu informāciju no kravas īpašnieka, nosūtītāja vai valdītāja par neatbilstību iemesliem. Tas nozīmē, ka noteiktajā laika periodā atļaujas turētājs nevar tikt sodīts par datu un preču neatbilstību. Tādā veidā tiek novērsts risks, ka atļaujas turētājs neizpilda atļaujas nosacījumus, kā rezultātā Valsts ieņēmumu dienests varētu pieņemt lēmumu par atļaujas apturēšanu. Projekta 35.punktā ir noteikta Valsts ieņēmumu rīcība minētajā gadījumā.  23) Projekta 37. un 39. punkts nosaka darbības, kas jāveic atļaujas turētājam gadījumā, preču glabāšanas laikā tiek konstatēti preču zudumi, kas nav preču dabiskie zudumi. Projekta 38.punkts nosaka Valsts ieņēmumu dienesta rīcību minētajā gadījumā.  24) Projekta 40.punkts nosaka kādas ziņas ir jāiekļauj preču uzskaitē. MK noteikumos Nr.16 uzskaitei nepieciešamās ziņas ir uzrādītas noteikumu pielikumos. Atsevišķa informācija ir novecojusi, nav aktuāla, nav pārskatāma un nenodrošina visu muitas kontrolei nepieciešamo informāciju. Visas šīs nepilnības var atrisināt, apvienojot MK noteikumu Nr.16 pielikumos norādāmās ziņas vienā pielikumā un nenosakot konkrētu veidu un secību, kādā muitas kontrolei nepieciešamā informācija ir norādama, atstājot to atļaujas turētāja ziņa. Pašlaik pārsvarā visi komersanti preču uzskaitei izmanto elektroniskās sistēmas. Šajās preču uzskaites sistēmās norādāmās informācijas apjoms atbilst MK noteikumu Nr.16 pielikumos noteiktajam ziņu apjomam, taču pēc formas nav identisks MK noteikumu Nr.16 pielikumu paraugiem. Atsevišķu muitas noliktavu turētāji ir starptautiskās kompānijas, kuras preču uzskaitei muitas noliktavā var izmantot savas korporatīvās sistēmas.  Projekta izstrādes laikā nozares asociācija norādīja, ka izvērtējot pielikumā ietvertās prasības attiecībā uz izvešanai deklarējamo Kopienas preču uzskaiti muitas noliktavas reģistros, viņuprāt datu apjoms, kas, dublējot eksporta muitas deklarāciju, būtu jānorāda muitas noliktavas reģistrā nav samērīgs attiecībā pret iespējamo šo preču ietekmi uz Kopienas vai Latvijas tautsaimniecību (tā kā nav radies muitas parāds). Asociācija norādīja, ka saskaņā ar Regulas Nr. 2454/92 515.panta 1.punktu muitas dienesti var noteikt, kad inventāra uzskaiti var neveikt. Tā kā jebkura darbība, tajā skaitā datu ievade, ir saistīta ar laika un resursu patēriņu, tostarp, šādas darbības, jo īpaši dublējošu datu ievade, kas kā zināms var radīt papildus kļūdas iesniedzamajos datos, rodas jautājums vai Latvijas muitas dienestu ieskatā tik tiešām nav neviens tāds gadījumus, kuru būtu vērts atzīmēt Regulas Nr. 2454/93 515.panta 1.punkta izpratnē. Pielikumā ietvertie 4., 5., 11.apakšpunkti *(projekta 2013.gada 29.oktobra versijā, kas atbilst projekta 2.pielikuma 4., 5. un 9. punktam)* faktiski dublē ziņas, kuras jau ir ietvertas muitas deklarācijā, ar kuru preces novietotas muitas noliktavā. Tādēļ asociācija aicināja izvērtēt, vai tiešām šīs ziņas ir jādublē (jānorāda divas reizes) arī muitas noliktavas reģistrā.  Izvērtējot kāda informācija muitas iestādei tik tiešām ir nepieciešama, tika konstatēts, ka muitas noliktavas preču uzskaitē būtu norādīta visa muitas kontrolei nepieciešamā informācija (ņemot vērā arī pašlaik muitas iestādei pieejamās Valsts ieņēmumu dienesta informācijas sistēmās esošās un identificējamās ziņas), bet kādā veidā un secībā - nav būtiski, jo preču uzskaites atbilstību muitas iestāde pārbaudīs, izsniedzot atļauju. Noteikumu projekta 40.punktā ir noteikts informācijas minimums, kas nepieciešams preču uzskaitei konkrētā situācijā, lai muitas iestāde var veikt preču kontroli. Projekta izstrādes laikā tika nolemts vairākas ziņas projektā neiekļaut. Preču uzskaitei muitas noliktavā ir jābūt pietiekoši efektīvai, lai jebkurā brīdī noliktavas turētājs varētu sniegt muitas iestādei kontroles veikšanai faktisko informāciju par preču atrašanos muitas noliktavā. Šāda informācija ir nozīmīga arī atļaujas turētājam, lai tā rīcībā būtu aktualizēta informācija par situāciju muitas noliktavā.  Asociācijas piedāvātajā variantā, kad informācija (preces Kombinētās nomenklatūras kods, ievestais preču daudzums un izvestais preču daudzums) ir pieejama tikai muitas deklarācijās – nebūtu pieejama apkopojoša informācija par muitas noliktavā esošajiem preču daudzumiem. Savukārt preces Kombinētās nomenklatūras kods ir instruments pēc kura atlasīt nepieciešamo informāciju par konkrētu preces veidu. Šāda informācija ir nozīmīga arī atļaujas turētājam, lai tā rīcībā būtu aktualizēta informācija par situāciju muitas noliktavā.  Savukārt projekta 41.punkts nosaka, ka atļaujas turētājam ar Valsts ieņēmumu dienestu ir jāsaskaņo preču uzskaites veikšanai paredzētā programmatūra.  25) Projekta 42.punktā ir noteikta preču valdītāja rīcība gadījumā kad noliktavā tiek novietotas Kopienas preces, kurām ir piemērota muitas procedūra – izvešana, un tās tiks izvestas saskaņā ar muitas procedūru - tranzīts - vai ar vienoto transporta dokumentu preču izvešanai no Kopienas muitas teritorijas, kad preces pārņem dzelzceļa, avio, pasta vai kuģošanas sabiedrības. Šādos gadījumos preču valdītājs iesniedz Valsts ieņēmumu dienesta elektroniskās deklarēšanas sistēmas Eksporta kontroles sistēmas izvešanas muitas iestādes sadaļā „Ierašanās paziņojumu”. Savukārt projekta 43.punkts nosaka, ka augstāk minētajā gadījumā, izvedot preces no muitas noliktavas, preču valdītājs aizpilda un iesniedz paziņojumu – „Manifests” Valsts ieņēmumu dienesta elektroniskās deklarēšanas sistēmas Eksporta kontroles sistēmas izvešanas iestādes sadaļā „Saistītā informācija”.  Ierašanās paziņojumu ir nepieciešams iesniegt, jo ar to tiek informēta izvešanas muitas iestāde (muitas iestāde iekšzemē, kura noslēgs eksporta procedūru) par to, kur atrodas prece. Vienlaicīgi šo informāciju saņems arī eksporta muitas iestāde dalībvalstī, kur eksports uzsākts, par to ka muitas uzraudzībā esošās preces nogādātas deklarētajā izvešanas muitas iestādē. Bez tam gadījumā, ja kopš izvešanas deklarācijas noformēšanas būs pagājušas 90 dienas, eksporta muitas iestāde neveiks eksporta anulēšanu. Jāņem vērā, ka ļoti daudzas dalībvalstis (piemēram, Vācija veic automātisku eksporta anulēšanu, ja nav saņemta informācija, ka preces izvestas, kas sagādā problēmas eksportētājiem, īpaši, ja tās ir akcīzes preces, kurām piemērota atliktā akcīzes nodokļa maksāšanas kārtība (noformēts e-AD). Šobrīd izvešanas iestāde (kas ir vienlaicīgi uzraudzības muitas iestāde muitas noliktavai) faktu, ka muitas noliktavā novietotajām precēm ir pieteikta izvešanas procedūra uzzina tikai brīdī, kad preces tiek vestas ārā no noliktavas, nogādāšanai līdz Eiropas Savienības robežai.  Savukārt ar manifesta iesniegšanu tiek sniegta informācija par to kādas preces un cik daudz tiks izvestas. Tas ir īpaši svarīgi eksporta preču konsolidēšanas gadījumos, kad vienā sūtījumā tiek komplektētas preces no vairākām eksporta deklarācijām. Izvešanas muitas iestāde, saņemot šo informāciju, pārbauda to un apstiprina preču izvešanu, kā rezultātā noslēdz eksporta procedūru. Ja preču valdītājs pats pirms eksporta slēgšanas ir iesniedzis manifestu, norādot preces, kuras izvedīs, tas paātrina eksporta slēgšanas procesu izvešanas muitas iestādē. Šobrīd komersantam jāgaida, kamēr muita atzīmēs izvedamās preces un noslēgs eksporta procedūru. Šāds elektronisks risinājums paātrina eksporta procedūras noslēgšanas procesu (iekšzemē).  Projekta izstrādes laikā nozares asociācija norādīja, ka 43.punktu nepieciešams svītrot. Asociācija uzskata, ka augstāk minētajos gadījumos, muitas rīcībā jau ir informācija par precēm Eksporta kontroles sistēmā, tāpat informācija par precēm būs ievadīta muitas noliktavas uzskaitē (preces ņemtas uzskaitē) un, piemērojot tranzīta muitas procedūru, informācija tiks iesniegta Tranzīta kontroles sistēmā. Asociācija uzskata, ka 43.punktā minētā prasība radīs papildus administratīvo slogu muitas noliktavu turētājiem.  Iespējams, ka asociācijas rīcībā nebija pilnīga informācija par muitas informāciju sistēmām, īpaši, ja informācijas apmaiņa notiek ar citām Eiropas Savienības dalībvalstīm. Tas, ka citā dalībvalstī Kopienas precēm uzsākta eksporta procedūra un muitas deklarācija ir atrodama muitas sistēmā  un prece novietota kādā noliktavā, kur ņemta uzskaitē, vēl nenozīmē, ka gan eksporta, gan izvešanas muitas iestāde ir informēta, kur atrodas muitas uzraudzībā esoša prece, kas noformēta izvešanai.  26) Projekta 44.punkts nosaka ka līdz šo noteikumu spēkā stāšanās dienai izsniegtās atļaujas paliek spēkā, bet atļauju turētājiem līdz 2015.gada 1.aprīlim ir jāiesniedz Valsts ieņēmumu dienestā šo noteikumu 15.1. vai 16.2.apakšpunktos minētos dokumentus, t.i., papildus jau iesniegtajām ziņām, precizējot informāciju par rezervuāriem un cauruļvadu sistēmām. Ja šī informācija netiks sniegta, tad atļaujas darbība tiks apturēta līdz 90 dienām.  27) MK noteikumu Nr.16 normas nosaka, ka atļauju izsniedz Valsts ieņēmumu dienesta Galvenā Muitas pārvalde. Saskaņā ar 2009.gada 12.jūnijā pieņemtajiem grozījumiem likumā „Par Valsts ieņēmumu dienestu” (spēkā no 2009.gada 1.jūlija) ir mainīta Valsts ieņēmumu dienesta struktūra, un atļauju muitas noliktavas darbībai izsniedz Valsts ieņēmumu dienests. Attiecīgi projektā ir noteikts, ka visas nepieciešamās ziņas un dokumenti tiek iesniegti Valsts ieņēmumu dienestā.  28) MK noteikumu Nr.16 28.punkts paredz, ka atļaujas turētājs viena mēneša laikā pēc atļaujas spēkā stāšanās samaksā normatīvajos aktos noteikto valsts nodevu. Šīs nodevas apmēru noteica MK 1999.gada 16.februāra noteikumu Nr.48 „Noteikumi par valsts nodevu par speciālas atļaujas (licences) izsniegšanu atsevišķiem uzņēmējdarbības veidiem”. Nodevas apmērs – 1500 Ls. MK noteikumi Nr.48 bija izstrādāti, pamatojoties uz likuma „Par nodokļiem un nodevām” 10.pantu un likuma „Par uzņēmējdarbību” 32.panta trešo daļu, kurš zaudēja spēku 2006.gada 19.maijā. Līdz ar to šobrīd nav likumīga pamata iekasēt valsts nodevu, turklāt arī Padomes 1992.gada 12.oktobra regula (EEK) Nr.2913/92 par Kopienas Muitas kodeksa izveidi neparedz šāda veida nodevas iekasēšanu. MK noteikumu Nr.16 19.punkts uzliek par pienākumu valsts nodevu maksāt tikai tajos gadījumos, ja to paredz valsts nodevas apmēru reglamentējošie normatīvie akti. Tā kā šobrīd nav šādu normatīvo aktu, attiecīgi projekts vairs neparedz valsts nodevu par atļaujas muitas noliktavas darbībai saņemšanu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir tie komersanti, kas ir saņēmuši vai nākotnē saņems atļauju muitas noliktavas darbībai vai vienoto atļauju muitas procedūrai – glabāšana muitas noliktavā.  Līdz šim Latvijā ir izsniegtas 150 atļaujas muitas noliktavas darbībai*.* |
| 2. | Tiesiskā regulējuma ietekme uz tautsaimniecību un administratīvo slogu | Projekts būtiski samazinās administratīvo slogu personām (komersantiem):   1. Projekts precīzāk nosaka kādi dati ir jāiesniedz piesakoties uz muitas noliktavas turēšanas atļauju. Tomēr, šie dati tiek prasīti jau šobrīd, līdz ar to netiek ne palielināts administratīvais slogs, bet gan otrādi – slogs tiek samazināts, tā kā tiks novērsta papildu ziņu pieprasīšana no iesnieguma iesniedzēja pēc iesnieguma iesniegšanas un tādējādi paātrinās iesnieguma izskatīšanas procesu, jo kamēr nav iesniegtas visas muitas iestādēm nepieciešamās ziņas, iesniegumu pēc būtības, ievērojot regulas 2454/93 506.pantā noteikto, neizskata; 2. Projekts vairs neparedz prasību telpu nomas līgumus reģistrēt zemesgrāmatā; 3. Personām, kas šobrīd ir saņēmušas atļauju līdz 2015.gada 1.aprīlim ir jāiesniedz Valsts ieņēmumu dienestā noliktavas plāns un/vai bunkurētājkuģa tanka (rezervuāra) izvietojuma shēma un dokumentu, kas nepieciešami rezervuāros esošā produkta daudzuma noteikšanai kopijas; 4. Projektā ir noteikts regulējums kā persona var novērst neprecizitātes, ja ievedot muitas noliktavā preces, tiek konstatētas atšķirības starp pavaddokumentos norādīto un faktisko informāciju. Tāpat ir noteikta arī rīcība gadījumos, kad preču uzglabāšanas laikā tiek konstatēts preču zudums, kas nav dabiskais zudums. Tas novērsīs neskaidrību kā rīkoties šādos gadījumos; 5. Ar projektu tiek atceltas uzskaites žurnālu formas, bet ir noteikts preču uzskaitei nepieciešamo ziņu minimums. Tas nozīmē, ka personas var izmantot savas informācijas tehnoloģiju sistēmas un nav nepieciešams izveidot atsevišķu žurnālu. Tomēr personām, kas vēlēsies turpināt izmantot šobrīd esošos uzskaites žurnālus, tas būs iespējams; 6. Ar projektu ir noteikti gadījumi kad preču valdītājam ir jāsniedz informācija par precēm, izmantojot Valsts ieņēmumu dienesta elektroniskās deklarēšanas sistēmu. Ierašanās paziņojuma iesniegšana galvenokārt ir nepieciešama muitas iestādei, uzraudzības procesa nodrošināšanai. Tomēr informācijas iesniegšana var atvieglot izvešanas procedūras noformēšanu gadījumā, ja procedūra ir uzsākta citā dalībvalstī un 90 dienu laikā nav pabeigta (preces nav izvestas no Eiropas Savienības). Manifesta iesniegšana paātrinās izvešanas procedūras noformēšanu. |
| 3. | Administratīvo izmaksu monetārs novērtējums | Nozares asociācijas informāciju par iespējamo administratīvo izmaksu monetāro novērtējumu nesniedza, norādot, ka to nav iespējams aprēķināt.  Noteikumu projekts neuzliek Valsts ieņēmumu dienestam papildus jaunas prasības, līdz ar to neradīsies papildus izdevumi atļauju administrēšanai. Vienas noliktavas turēšanas atļaujas administrēšanas izmaksas, neiekļaujot uzraudzības izmaksas, vidēji sastāda 1570 euro. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014. gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 25 600 | - 6 400 | - 25 600 | - 25 600 | - 25 600 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 25 600 | - 6 400 | - 25 600 | - 25 600 | - 25 600 |
| 1.2. valsts speciālais budžets | - | - | - | - | - |
| 1.3. pašvaldību budžets | - | - | - | - | - |
| 2. Budžeta izdevumi: | - | - | - | - | - |
| 2.1. valsts pamatbudžets | - | - | - | - | - |
| 2.2. valsts speciālais budžets | - | - | - | - | - |
| 2.3. pašvaldību budžets | - | - | - | - | - |
| 3. Finansiālā ietekme: | - | - | - | - | - |
| 3.1. valsts pamatbudžets | 25 600 | - 64 00 | - 25 600 | - 25 600 | - 25 600 |
| 3.2. speciālais budžets | - | - | - | - | - |
| 3.3. pašvaldību budžets | - | - | - | - | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | - | - | - | - |
| - | - | - | - |
| - | - | - | - |
| 5. Precizēta finansiālā ietekme: | X | - | - | - | - |
| 5.1. valsts pamatbudžets | - | - | - | - |
| 5.2. speciālais budžets | - | - | - | - |
| 5.3. pašvaldību budžets | - | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kopš 2006.gada ir iekasēta valsts nodeva 219 834 EUR apmērā. Pēdējo četru gadu tendences rāda, ka gada laikā nodeva tiek iekasēta vidēji 25 600 EUR.  Budžeta negatīvā ietekme tiks kompensēta palielinoties muitas noliktavu skaitam, jo šobrīd šī valsts nodeva ir viens no iemesliem, kas komersantus attur izveidot jaunas muitas noliktavas. Palielinoties muitas noliktavu skaitam, tiks radītas jaunas darba vietas, kas nozīmē, ka pieaugs citu budžeta maksājumu, piemēram, iedzīvotāju ienākuma nodoklis, valsts sociālās apdrošināšanas obligātās iemaksas. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Nav |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi (turpmāk – Regula Nr. 2913/92)  Regula Nr.2454/93  Eiropas Komisijas 2009.gada 7.jūlija Regulas (EK) Nr.612/2009 ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (turpmāk - Regula Nr.612/2009) |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Regula Nr.2913/92  Regula Nr.2454/93  Regula Nr.612/2009 | | | | |
| A | B | | C | | D |
| Nr.2913/92 100.panta 1.punkts | Projekta 2.punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.2454/93 1.panta 13.punkta trešais ievilkums | Projekta 3. punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr. 2454/93 500.punkts | Projekta 4.punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.612/2009 37. panta1.punkts | Projekta 6.punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.2454/93 497.pants | Projekta 13. un 14.punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.612/2009 37.panta 2.punkts | Projekta 15.2. apakšpunkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.2913/92 203. un 204.pants | Projekta 38.punkts | | Tiek ieviests pilnībā | | Nacionālais tiesību akts neparedz stingrākas prasības |
| Nr.612/2009 37.panta otrās daļas b) apakšpunkts | Projekta 40.2.apakšpunkts | | Tiek ieviests pilnībā | | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Nav attiecināms | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Nav attiecināms | | Nav attiecināms | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav attiecināms | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Plānots, ka aktīvu līdzdalību projekta izstrādē izrādīs Latvijas Nacionālo kravas ekspeditoru un loģistikas asociācija, Latvijas Loģistikas asociācija un Latvijas Tranzīta biznesa asociācija. |
| 2. | Sabiedrības līdzdalība projekta izstrādē | Ir notikušas konsultācijas ar augstāk minētajām asociācijām. |
| 3. | Sabiedrības līdzdalības rezultāti | Projekta izstrādes laikā augstāk minētās asociācijas ir izteikušas gan iebildumus, gan priekšlikumus.  Lielākā daļa asociāciju ierosinājumi tika ņemti vērā, tai skaitā ir izstrādāta atļaujas pieteikuma forma. Zemāk uzskaitīti priekšlikumi, kas nav ņemti vērā un atbilstošie Finanšu ministrijas (turpmāk – FM) komentāri slīprakstā:   1. iestrādāt nodrošinājuma institūtu, kura ietvaros persona nevis maksātu apstrīdētos nodokļus, bet gan iesniegtu galvojumu, garantijas vēstuli vai sniegtu cita veida nodrošinājumu   *FM – šis jautājums ir jāskata plašāk, nodokļu politikā kopumā nevis tikai muitas politikā;*   1. uzskatām, ka samērīgi un pieņemami būtu apturēt atļauju, ja turētājs neiesniedz minētās ziņas noteiktā termiņā pēc brīdinājuma vai paziņojuma saņemšanas   *FM – atbilstoši Administratīvā procesa likumam pirms nelabvēlīga lēmuma pieņemšanas tiek prasīts personas viedoklis (persona ir informēta par iespējamo neatbilstību);*   1. vai izstrādājot šos noteikumus, jo īpaši sadaļu par anulēšanu, ir ņemti vērā Regulas Nr. 2913/92 244.panta noteikumi un nosacījumi?   *FM –Regulas Nr. 2913/92 244.pants nenosaka konkrētus kritērijus un var tikt subjektīvi interpretējams, proti jebkurš Valsts ieņēmumu dienesta lēmums, kurs ir personai nelabvēlīgs, teorētiski var radīt nelabojamu kaitējumu, līdz ar to ir jāizstrādā kopējs risinājums augstākā normatīvā aktā, piemēram, Muitas likumā.* |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz, ka mazliet palielināsies administratīvais slogs Valsts ieņēmumu dienestam, tā kā komersanti tiks atbrīvoti no prasības iesniegt konkrētas ziņas, par kurām Valsts ieņēmumu dienestam būs jāpārliecinās pašam, piemēram, komersanta reģistrācijas dati.  Noteikumu projekts paredz jaunu – vienoto atļauju izsniegšanu, kā arī citas Eiropas Savienības dalībvalsts muitas administrācijās pieteikto vienoto atļauju nosacījumu saskaņošanu attiecībā uz komersanta muitas noliktavas darbību Latvijas Republikā. Šo atļaujas izsniegšanas gadījumā Valsts ieņēmumu dienestam papildus “parastās atļaujas” izsniegšanas gadījumā veicamajām darbībām, būs jāsaskaņo informācija ar citas (attiecīgās) Eiropas Savienības dalībvalsts muitas dienestu.  Noteikumu projekts paredz izsniegt muitas noliktavas apliecības bunkurēšanas kuģiem.  Jaunu institūciju izveide nav nepieciešama. |
| 3. | Cita informācija | Nav |

Ministru prezidents                                                    L.Straujuma

Finanšu ministrs                                           J.Reirs

01.12.2014., 10:10

4810

J.Krastiņa

67095559, Jolanta.Krastina@fm.gov.lv